Viti Levu
<s>Viti Levu ( ) je najveći otok u sklopu arhipelaške države Fidži.</s><s>Na Viti Levuu se nalazi glavni grad Fidžija, Suva, kao i oko 70% ukupne populacije Fidžija.</s>

<s>Fidži se nalazi u tektonski vrlo kompleksnom području između australske i pacifičke ploče.</s><s>Fidžijska platforma nalazi se na seizmički vrlo aktivnom području, čije su linije poznate kao fidžijska zona frakture (Fiji Fracture Zone, FFZ).</s><s>U središtu te platforme nalazi se Viti Levu, čije najstarije stijene datiraju iz eocena i ranog miocena.</s><s>U središtu otoka nalazi se planinsko područje u sklopu kojeg se ističe Mount Tomanivi, najviši vrh na Fidžiju (1,324 m), dok su obalna područja niže nadmorske visine.</s><s>Istočni dio otoka ima priličnu količinu padalina, dok je zapadni dio prosječno suši.</s><s>Od specifičnosti flore i faune, na Viti Levuu obitava jedan od najvećih insekata na svijetu - velika fidžijska strizibuba (Xixuthrus heros).</s>

<s>Glavno naselje na otoku je Suva, ujedno i glavni grad Republike Fidži.</s><s>Međutim, na otoku se nalaze i druga važna naselja - Ba, Lautoka, Nadi, Nausori i Sigatoka - mahom smještena uz obale otoka.</s><s>Otok je i važno turističko središte, ali ima i velik historijski značaj, s obzirom da se vjeruje kako je nastanjen prije sjevernog otoka, Vanua Levua.</s><s>Selo Viseisei na otoku je, prema mišljenju nekih historičara, najstarije naselje na Fidžiju, međutim ne postoji univerzalni konsenzus oko toga.</s>

<s>Vanjske veze</s>

<s>Otoci na Fidžiju</s>

